CELEX: 22020D0339
Language: hr
Date: 2019-12-13 00:00:00
Title: Odluka zajedničkog odbora EGP-a br. 321/2019 od 13. prosinca 2019. o izmjeni Priloga XX. (Okoliš) Sporazumu o EGP-u [2020/339]

5.3.2020   
               
               
                  HR
               
               
                  Službeni list Europske unije
               
               
                  L 68/79
               
            
         ODLUKA ZAJEDNIČKOG ODBORA EGP-A
         br. 321/2019
         od 13. prosinca 2019.
         o izmjeni Priloga XX. (Okoliš) Sporazumu o EGP-u [2020/339]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Direktiva (EU) 2015/412 Europskog parlamenta i Vijeća od 11. ožujka 2015. o izmjeni Direktive 2001/18/EZ u pogledu mogućnosti država članica da ograniče ili zabrane uzgoj genetski modificiranih organizama (GMO-a) na svojem državnom području (1), kako je ispravljena u SL L 82, 26.3.2018., str. 17., treba se uključiti u Sporazum o EGP-u.
                  
               
                     (2)
                  
                  
                     Prilog XX. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog XX. Sporazumu o EGP-u mijenja se kako slijedi:
            
                        1.
                     
                     
                        U točki 25.d (Direktiva 2001/18/EZ Europskog parlamenta i Vijeća) dodaje se sljedeće:
                        „, kako je izmijenjena:
                        
                                    —
                                 
                                 
                                    
                                       32015 L 0412: Direktivom (EU) 2015/412 Europskog parlamenta i Vijeća od 11. ožujka 2015. (SL L 68, 13.3.2015., str. 1.), kako je ispravljena u SL L 82, 26.3.2018., str. 17.”
                                 
                              
                  
                        2.
                     
                     
                        U točki 25.d (Direktiva 2001/18/EZ Europskog parlamenta i Vijeća) u tekstu prilagodbe dodaje se sljedeće:
                        
                                    „(e)
                                 
                                 
                                    u članku 26.c stavku 1., kad je riječ o državama EFTA-e, riječi „od 2. travnja 2015. do 3. listopada 2015.” zamjenjuju se riječima „do šest mjeseci od stupanja na snagu Odluke Zajedničkog odbora EGP-a br. 321/2019 od 13. prosinca 2019.”, a riječi „prije 2. travnja 2015.” zamjenjuju se riječima „prije stupanja na snagu Odluke Zajedničkog odbora EGP-a br. 321/2019 od 13. prosinca 2019.”.”
                                 
                              
                  
         
            Članak 2.
            Vjerodostojni su tekstovi Direktive (EU) 2015/412, kako je ispravljena u SL L 82, 26.3.2018., str. 17., na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 14. prosinca 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 13. prosinca 2019.
            
               
                  Za Zajednički odbor EGP-a
               
               
                  Predsjednik
               
               Gunnar PÁLSSON
            
         
         
            (1)  SL L 68, 13.3.2015., str. 1.
         
            (*1)  Ustavni su zahtjevi navedeni.